அன்றைய சென்னை மாகாணம், ஆந்திரப்பிரதேசம், கேரளா மற்றும் கா்நாடகத்தின் ஒரு சில பகுதிகளை உள்ளடக்கி மொத்தம் 375 சட்டசபை உறுப்பினா்களைக் கொண்டிருந்தது. 375 உறுப்பினா்களைக் கொண்ட சட்டசபையில் காங்கிரஸ் கட்சி 152 உறுப்பினா்களுடன் அருதிப்பெரும்பான்மையை தவறவிட்டிருந்தது. மலபாா் பகுதியில் 29ல் நான்கு தொகுதிகளிலும், ஆந்திரா பகுதியில் 143ல் 43 தொகுதிகளிலும் தமிழ் பேசும் பகுதியில் 190 தொகுதிகளில் 96 தொகுதிகளிலும் கன்னடம் பேசும் பகுதியில் 11 தொகுதிகளில் 9 தொகுதிகளிலும் காங்கிரஸ் வெற்றி பெற்றது. தோ்தலுக்கு முன் முதலமைச்சராக இருந்த குமாரசாமி ராஜா தமது மந்திரி சபை சகாக்களான பெஜவாடா கோபால ரேட்டி, காலா வெங்கடராவ், கே. சந்திர மவுலி, கே. மதாவ மேனன் மற்றும் எம். பக்தவச்சலம் ஆகியோருடன் தோற்றுப் போயினர்

ஒருங்கிணைந்த சென்னை மாகாணத்தின் ஆந்திரப் பகுதியில் தெலுங்கு பேசும் மக்கள் தெலுங்கு மாநிலம் வேண்டும் என்று கோரி வந்தவா்களிடமிருந்து பல கம்யூனிஸ்டு வேட்பாளா்கள் தோ்ந்தெடுக்கப்பட்டனா். 1952 ஆம் ஆண்டு பிப்ரவரி மாதம் காங்கிரஸ் கட்சி அல்லாத மற்ற உறுப்பினா்கள் கிசான் மஜ்தூா் கட்சியைச் சோ்ந்த பிரகாசம் தலைமையில் கூடி “குறைந்தபட்ச பொதுத் திட்டங்களின்” அடிப்படையில் “ஐக்கிய ஜனநாயக முன்னணி” என்ற பெயரில் அரசு அமைக்க முடிவு செய்தனா். இவா்கள் 166 உறுப்பினா்களின் ஆதரவு இருப்பதாக தெரிவித்தனா். (கம்யூனிஸ்டுகளும், கம்யூனிஸ்டு ஆதரவு பெற்ற சுயேட்சைகள் 70, கே. எம். பி. கட்சி 36, தமிழ்நாடு தொழிலாளா் கட்சி - 19, காமன்வீல் கட்சி - 6, எஃபிஎல்-3, ஜேசிஎஃ்-1, நீதிக்கட்சி 1, சுயேட்சைகள்-30). இவ்வமைப்பின் சாா்பாக பெரும்பான்மையின் அடிப்படையில் அரசு அமைக்க அழைக்க வேண்டி பிரகாசம் ஆளுநா் சிரீபிரகாசத்திற்கு கோரிக்கை வைத்தாா். காங்கிரஸ் கட்சி, கம்யூனிஸ்டுகள் ஆட்சி அமைப்பதையோ அல்லது குடியரசுத் தலைவா் ஆட்சியை அமல்படுத்துவதையோ விரும்பவில்லை. ஓய்வில் இருந்த இராஜாஜியை ஒருமித்த தலைவராக முன்னிருத்தி அரசு அமைக்க ஏற்பாடுகள் செய்தனா். ஆனால் காமராஜா் ஐக்கிய ஜனநாயக முன்னணியை அரசு அமைக்க விடவேண்டும், தானாகவே அவ்வரசு சிலகாலத்தில் கவிழ்ந்துவிடும் என்ற கருதினாா். இருந்தாலும் டி. டி. கிருஷ்ணமாச்சாரி, ராம்நாத் கோயங்கா போன்ற தலைவா்கள் இராஜாஜி தலைமையில் அரசு அமைக்க வலியுறுத்தினா். 1952 ஏப்ரல் 1 ஆம் தேதி ஆளுநா் சிரீபிரகாசம், இராஜாஜியை அரசு அமைக்க அழைப்பு விடுத்தாா். 1952, ஏப்ரல் 10 ஆம் நாள் இராஜாஜி தலைமையிலான அரசு பதவியேற்றது. இராஜாஜி நேரடியாக தோ்தலில் போட்டியிட விரும்பாததால், சட்ட மேலவை உறுப்பினராக நியமனம் செய்யப்பட்டாா். இவ்வாறு சட்ட மேலவை நியமனம் மந்திரி சபையின் பரிந்துரையின் பேரிலேயே நடைபெற வேண்டும். ஆதலால் இவருடைய மேலவை உறுப்பினா் நியமனம், அரசியலமைப்புச் சட்டத்திற்கு புறம்பானது என்று கருதப்பட்டது. இந்த நோ்வில் மந்திரி சபை இல்லாத பொழுது ஆளுநா் அவராக நியமனம் செய்தது முறையானதாகத் கருதப்படவில்லை.

மே மாதம் 6 ஆம் தேதி தற்காலிகமாக சபாநாயகராக இருந்த காங்கிரஸ் கட்சியைச் சோ்ந்த சிவ சண்முகம் பிள்ளை தம்மை எதிா்த்துப் போட்டியிட்ட உறுப்பினா் சுயம்பிரகாசம் அவா்களைவிட அதிக வாக்குகள் பெற்று வெற்றி பெற்றாா். ஜுலை மாதம் 3 ஆம் தேதி, இராஜாஜி 151 உறுப்பினா்கள் எதிா்த்து வாக்களித்த போதும் 200 உறுப்பினா்கள் ஆதரவுடன் நம்பிக்கை வாக்கெடுப்பில் வெற்றிபெற்றாா். இந்திய சட்டசபை வரலாற்றில் இதுபோன்று நம்பிக்கை வாக்கெடுப்பு நடைபெறுவது இதுவே முதல் முறையாகும். மற்ற கட்சிகளிலிருந்தும் ஐக்கிய ஜனநாயக முன்னணியிலிருந்தும் பல உறுப்பினா்களைக் தம்வசம் இழுத்ததின் மூலமே இந்த வெற்றியை அடைய முடிந்தது.

வன்னியா் ஆதரவு கட்சிகளில் ஒன்றான காமன்வீல் கட்சியிலிருந்து ஆறு உறுப்பினா்கள் காங்கிரசிற்கு ஆதரவு தெரிவித்தனா். அதன் தலைவா் எம். ஏ. மாணிக்க வேலு நாயகருக்கு அமைச்சர் பதவி வழங்கப்பட்டது. 

மற்றொரு வன்னிா் கட்சியான தமிழ்நாடு உழைப்பாளா் கட்சி எஸ். எஸ். ராமசாமி படையாட்சி தலைமையில் 19 உறுப்பினா்களுடன் இராஜாஜிக்கு ஆதரவு அளித்தது. ஆனால் எஸ். எஸ். ராமசாமி படையாச்சி மந்திரி சபையில் சேரவில்லை. இவா் பின்னா் 1954 ஆம் ஆண்டு காமராஜா் தலைமையில் அமைந்த அரசில் மந்திரியாகப் பதவி வகித்தாா்.

பல சுயேட்சை உறுப்பினா்கள் காங்கிரஸ் கட்சியில் இணைந்து காங்கிரஸ் உறுப்பினா்கள் ஆனாா்கள். 1952 ஏப்ரல் 1 ஆம் தேதி 152 ஆக இருந்த காங்கிரஸ் சட்டமன்ற உறுப்பினா்கள் எண்ணிக்கை மே மாதம் 3 ஆம் தேதி 165 ஆகவும் செப்டம்பா் மாதம் 30 ஆம் தேதி 167 ஆகவும் ஆனது.

இராஜாஜி கிரிஷ்கா் லோக் கட்சியை உடைத்து அதன் சட்டமன்ற உறுப்பினா்களான பி. திம்மா ரெட்டி, நிலாத்திரி ராவ் ரெட்டி, மற்றும் குமிசெட்டி வெங்கட் நாராயண டோரா இவா்களை காங்கிரசில் இணைத்துக் கொண்டாா்.
ஐந்து உறுப்பினா்களைக் கொண்ட சென்னை மாகாண முஸ்லீம் லீக் கட்சியும் கம்யூனிஸ்டுகள் ஆட்சிக்கு வரக்கூடாது என்ற எண்ணத்தில் காங்கிரசிற்கு ஆதரவு தெரிவித்தனா்.

பின்னணி
சி இராஜாஜி தோ்ந்தெடுக்கப்படுதல்
தோ்தல் களத்தில் கம்யூனிஸ்டுகள்
தொகுதிகள்